**Εργασία Μαθήματος**

**Γενικές οδηγίες:**

Η απλή εργασία μπορεί να είναι ατομική και/ή ομαδική έως 3 άτομα. Ο βαθμός είναι ενιαίος για όλη την ομάδα. Προτείνεται να αναπτυχθεί σε περίπου 2.000-2.500 λέξεις ή 3.000-3.500 στην ομαδική (δακτυλογραφημένες σελίδες Α4, γραμματοσειρά 12, Times New Roman, διάστημα 1,5). Η γλώσσα συγγραφής της εργασίας είναι η Ελληνική.

Ισχύουν οι αρχές επιστημονικής μεθοδολογίας και δεοντολογίας για τη συγγραφή της εργασίας.

Ως σύστημα παραπομπών ορίζεται το σύστημα APA (American Psychological Association). Απαιτούνται 8-10 παραπομπές σε διαφορετικά άρθρα, βιβλία ή κεφάλαια βιβλίων. Πρέπει να αποφεύγεται η χρήση άλλων μη επιστημονικών ηλεκτρονικών πηγών για τη συγγραφή της εργασίας. H χρήση του διαδικτύου πρέπει να γίνεται με προσοχή ως αναφορά την εγκυρότητα των κειμένων, και φειδώ.

**Ενότητες κειμένου εργασίας:**

Το τελικό κείμενο της εργασίας προτείνεται να ακολουθεί τις εξής ενότητες:

**Εξώφυλλο**

**Περίληψη**

**Πίνακας Περιεχομένων**

**Κύριο μέρος** της εργασίας που υποδιαιρείται σε:

Εισαγωγή (περιλαμβάνει τους στόχους και σκοπούς της εργασίας και περιγραφή των κεφαλαίων που ακολουθούν),

Επιμέρους Κεφάλαια και Υποκεφάλαια (καθένα έχει τίτλο, ο οποίος καλύπτει το σύνολο του περιεχόμενου του κεφαλαίου / υποκεφαλαίου και όχι σε μέρος αυτού).

Το κάθε κεφάλαιο και υποκεφάλαιο φέρει αρίθμηση: Κεφάλαιο 1, υποκεφάλαια 1.1, 1.2, 1.3 κ.ο.κ.

Προτείνεται το κάθε κεφάλαιο να έχει σύντομη εισαγωγή στην αρχή και επίλογο στο τέλος. Ο επίλογος θα ανακεφαλαιώνει όσα έχουν ειπωθεί στο κεφάλαιο αυτό και, συγχρόνως, θα υπάρχει σύνδεση με το επόμενο κεφάλαιο.

Βιβλιογραφία

Παραρτήματα (ερωτηματολόγια, αναλυτικοί πίνακες και γραφήματα κλπ.).

**Το κύριο μέρος της εργασίας αποτελείται από τα εξής κεφάλαια:**

**Μέρος Α**΄: Θεωρητικό (Βιβλιογραφική ανασκόπηση).

Μπορεί να αποτελείται από 1, 2, 3 ή περισσότερα Κεφάλαια, ανάλογα τις ανάγκες του θέματος.

Π.χ. 1.Βιβλιογραφική ανασκόπηση του φαινομένου της βίας στην οικογένεια,

2. Νομοθετικό πλαίσιο,

3.Υπηρεσίες και Δίκτυα φροντίδας για θύματα και θύτες,

4. Μέτρα Κοινωνικής Πολιτικής, … κλπ

**Μέρος Β΄:** Ερευνητικό (εφόσον επιλεγεί) το οποίο υποδιαιρείται σε:

6. Μεθοδολογία έρευνας (6.1 μέθοδος, 6.2 δείγμα/πρόσβαση, 6.3 ερευνητικά εργαλεία κ.ά.),

7. Ανάλυση δεδομένων,

8. Αποτελέσματα (τα αποτελέσματα δύναται να παρουσιάζονται σε υποκεφάλαια ανάλογα με τα ερευνητικά ερωτήματα/ υποθέσεις), (ενίοτε τα Κεφ. 7 και 8 μπορεί να αποτελέσουν ένα ενοποιημένο κεφάλαιο),

9. Συζήτηση (Σύνδεση των ευρημάτων της εργασίας με τη θεωρία και τη σχετική βιβλιογραφία και ερμηνεία τους),

10. Περιορισμοί της έρευνας (εφόσον υπάρχουν),

11. Συμπεράσματα/Προτάσεις και Αναστοχασμός του/της ερευνητή/τριας (τα συμπεράσματα αφορούν τη σύνοψη των κύριων ευρημάτων, ενώ οι προτάσεις πρέπει να συνδέουν τα ευρήματα της εργασίας με την Κοινωνική Εργασία και την θεωρία που επιλέχθηκε).

**Σημείωση**: Τα παραπάνω ισχύουν και για την **Απαλλακτική Εργασία** με τις παρακάτω διαφορές:

Α) Οι λέξεις είναι 3.500-4.000

Β) Μπορεί να είναι μόνο ΑΤΟΜΙΚΗ